《戊申岁间中清赏十景 其八 登楼数去鸿》
元代·叶颙

登楼数去鸿，目断江山异。帛书望不来，愁杀深闺女。

遗音堕寒空，疏影澄秋水。凄凉关陇云，惨澹潇湘雨。

飞鸣万里馀，为此稻粱计。点点夕阳中，阵阵荒烟外。

天际两三行，飞入芦花去。

作者简介：（1296—?）元明间金华府金华人，字景南，一字伯恺，自号云𩕢天民。元末隐居不出，至正中自刻其诗，名《樵云独唱》。入明，举进士，官行人司副。后免官家居，授徒甚众。